ชี้แจง
นานๆ ที &#8220;หม่อมอุ๋ย&#8221; ม.ร.ว.ปรีดิยาธร เทวกุล อดีตรองนายกฯ จะออกงาน เมื่อวานนี้หม่อมอุ๋ยขึ้นเวทีปิดงานสัมมนาของสมาคมเศรษฐศาสตร์ธรรมศาสตร์ ว่า นั่งฟังสัมมนามาทั้งวัน จับใจความได้ว่าทุกวันนี้เอกชนบุกซีแอลเอ็มวีด้วยตัวเอง ไม่มีรัฐเข้าไปหนุนเลย ว่าแล้วหม่อมท่านก็ขุดนโยบายสมัยที่ดำรงตำแหน่งว่ารัฐมีแผนสนับสนุนเป็นฮับหลายด้าน ทั้งการตั้งสำนักงานใหญ่เป็นศูนย์กลางการค้า ศูนย์กลางท่องเที่ยว ซึ่งสองเรื่องนี้ผ่านกฎหมายแล้ว
13 พ.ย. 2558

นานๆ ที “หม่อมอุ๋ย” ม.ร.ว.ปรีดิยาธร เทวกุล อดีตรองนายกฯ จะออกงาน เมื่อวานนี้หม่อมอุ๋ยขึ้นเวทีปิดงานสัมมนาของสมาคมเศรษฐศาสตร์ธรรมศาสตร์ ว่า นั่งฟังสัมมนามาทั้งวัน จับใจความได้ว่าทุกวันนี้เอกชนบุกซีแอลเอ็มวีด้วยตัวเอง ไม่มีรัฐเข้าไปหนุนเลย ว่าแล้วหม่อมท่านก็ขุดนโยบายสมัยที่ดำรงตำแหน่งว่ารัฐมีแผนสนับสนุนเป็นฮับหลายด้าน ทั้งการตั้งสำนักงานใหญ่เป็นศูนย์กลางการค้า ศูนย์กลางท่องเที่ยว ซึ่งสองเรื่องนี้ผ่านกฎหมายแล้ว
อีกทั้งสมัยท่านยังให้บีโอไอตั้งหน่วยงานส่งเสริมการลงทุนต่างประเทศ เน้นซีแอลเอ็มวีพ่วงอินโดนีเซียอีกประเทศหนึ่ง เหล่านี้เป็นสิ่งการันตีว่าราชการขยับแล้ว
ได้ฟังเอกชนกระแซะว่ารัฐบาลไม่ทำอะไร เลยขอชี้แจง แต่ก็ตบท้ายด้วยว่า เอกชนพึ่งตัวเองน่ะถูกแล้ว เห็นโอกาสก็รีบฉวย ไม่ต้องรอรัฐบาล